Válasz a [www.jarokelo.hu](http://www.jarokelo.hu) oldalról a (00081701) számú bejelentésre.

**Tisztelt Bejelentő!**

Köszönettel vettük észrevételeit a Pöttyös utcai metrófelszínen álló üres pavilonnal kapcsolatban.

Az Ön által lefényképezett pavilon valóban méltatlan állapotban van. A pavilon tulajdonosa, a korábban közterület-használatot kérő cég már régen felhagyott a pavilon használatával, sőt időközben meg is szűnt.

Egyetlen okból nem tud jelenleg az Önkormányzat a pavilon lebontására intézkedni, ez pedig az, hogy a többi, jelenleg is jogszerűen működő pavilon áramellátását biztosító légkábel ehhez a pavilonhoz van rögzítve.

A kérdés végső megoldását a metrófelszín jövőre várható rendezése fogja jelenteni, amikor a jelenlegi pavilonok lebontásra kerülnek, és új helyszíneken új pavilonok fognak felépülni, melyek áramellátása földkábellel fog megtörténni.

Az Önkormányzat költségvetésében elkülönített pénzeszközöket a metrófelszín rendezésére. Jelenleg a terület tervezése van folyamatban.

Felvettük a kapcsolatot a jelenleg is működő azon pavilonok fenntartóival, amelyek az áramot az érintett légkábelről kapják és felkértük őket arra, hogy az áramszolgáltatótól hivatalosan igényeljék meg a légkábel kiváltását, mivel erre az önkormányzat nem jogosult. Erre ígértet is kaptunk, így reméljük, hogy a romos pavilon már a végső tereprendezést megelőzően, akár heteken belül lebonthatóvá válik.

Az üres pavilon lebontását az Önkormányzat közszolgáltató cégétől már megrendeltük.

**2021. október 13.-án az egyik pavilon tulajdonostól Irodavezető Úr azt a tájékoztatást kapta, hogy a légkábel leszerelése megtörtént, így Önkormányzatunk a közszolgáltató cégünkön keresztül hamarosan el tudja végezni a pavilon bontási munkálatait.**

Addig is szíves türelmét kérjük.

Budapest Főváros IX. kerület Ferencvárosi Polgármesteri Hivatal

Városüzemeltetési és Felújítási Iroda Közterület-üzemeltetési Csoport

Budapest, 2021. október 18.

A tájékoztatás nevemben elküldhető

Szili Adrián

irodavezető